Lovi Poe

Ni Lourdes Virginia Moran Poe (nayanak Pebrero 11, 1989), nadayeg nga ammo a kas Lovi Poe, ket maysa a Filipina nga aktres, modelo, ken recording artist. Isu ti anak a babai daydi bida ti aksion a ni Fernando Poe Jr. Nadayeg ni Poe para iti panangiladawanna iti papel ni Kristal Maisog kadagiti serye ti Bakekang idi 2006 ken ni Shiela Real kadagiti serye ti drama ti Ang Dalawang Mrs. Real iti 2014 a kaduana da Dingdong Dantes ken Maricel Soriano.

Nakaawat isuna ti immun-una a gunggunana a panagarte a kas Kalaingan nga Aktres aktres iti 2010 Cinemalaya Independent Film Festival para iti papelna a kas ni Lilibeth iti pelikula a Mayohan. Iti isu met laeng a tawen, nagunggunaan pay isuna iti Kalaingan nga Aktres ti FAMAS para iti panangiladawanna ti papel ni Kath Asero iti Sagrada Familia.

Nasapa ken personal a biag 
Nayanak ni Poe idiay St. Luke's Medical Center iti Siudad ti Quezon, kada Fernando Poe Jr. ken Rowena Moran. Pebrero 2004 idi inamin iti publiko ni Poe Jr. nga adda anakna a babai iti dati nga aktres ken reina iti pintas ken mangaramid kaniana nga agkabsat iti ama ken ni Senador Grace Poe.

Naturpos iti high school ni Poe idi 2007 iti Colegio San Agustin iti Makati. Kanungpalan isuna a nangala kadagiti kurso iti International Academy of Management and Economics ken Miriam College.

Nakiayan-ayat ni Poe kadagiti aktor a ni Cogie Domingo, Jolo Revilla, Jake Cuenca, Rocco Nacino, ken politiko a ni Ronald Singson. Manipud idi 2017, romantiko a naikapet ni Poe is iti Pranses-Filipino Chris Johnson, a dati isuna a nangilibak a nakiayan-ayat iti napalabas a tawen idi Agosto.

Dagiti nagibasaran

Dagiti akinruar a silpo 

Lovi Poe iti iGMA.tv

Dagiti aktres manipud iti Filipinas
Dagiti kumakanta a babai manipud iti Filipinas